PATVIRTINTA

Raseinių Viktoro Petkaus

progimnazijos direktorius

2022 m. spalio 17 d.

įsakymu Nr. V-24-313

**RASEINIŲ VIKTORO PETKAUS PROGIMNAZIJOS**

**SOCIALINĖS-PILIETINĖS VEIKLOS ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Socialinė-pilietinės veiklos organizavimo tvarkos aprašas (toliau – Tvarkos aprašas) parengtas vadovaujantis Bendraisiais ugdymo planais, Lietuvos Respublikos švietimo, mokslo ir sporto ministerijos rekomendacijomis „Dėl mokinių socialinės veiklos“.

2. Socialinės-pilietinės veiklos organizavimo tvarka reglamentuoja mokinių socialinę-pilietinę veiklą 5–8 klasėse.

3. Socialinė-pilietinė veikla yra neatskiriama bendrojo pagrindinio ugdymo dalis, įtraukiama į mokyklos ugdymo planą.

4. Organizuojant socialinę-pilietinę veiklą, atsižvelgiama į mokinių amžiaus tarpsnių ypatumus, mokyklos bendruomenės tradicijas, vykdomus projektus, pilietiškumo ugdymo, kultūrines ir socializacijos programas.

**II SKYRIUS**

**SOCIALINĖS-PILIETINĖS VEIKLOS ORGANIZAVIMO PRINCIPAI**

1. Socialinės-pilietinės veiklos tikslas – skatinti mokinių socialinį solidarumą, siekti mokyklos

tikslų per visuomenei naudingą veiklą.

1. veiklos organizavimo uždaviniai:
   1. atnaujinti formalųjį ir neformalųjį pilietinio bei tautinio ugdymo turinį mokykloje;
   2. stiprinti demokratinę mokyklos kultūrą;
   3. ugdyti ir puoselėti mokinių tautinį bei pilietinį sąmoningumą, skatinti tautinę saviraišką;
   4. didinti mokinių visuomeninį ir politinį aktyvumą.
2. Socialinė-pilietinė veikla organizuojama:
   1. 5–6 klasėse mokinių veikla orientuota į mokinių socialinių ryšių kūrimą ir stiprinimą

pačioje klasės, mokyklos bendruomenėje;

* 1. 7–8 klasėse mokinių veikla orientuota į mokinių pilietiškumo bei atsakingo dalyvavimo

gebėjimų ugdymąsi, dalyvaujant mokyklos savivaldoje, vietos bendruomenės ir jaunimo organizacijų veikloje, susipažįstant su darbo rinkos poreikiais, identifikuojant savo galimybes bei poreikius, prisiimant atsakomybę už savo pasirinkimus.

1. Socialinės-pilietinės veiklos kryptys-pagalba mokyklai, ekologinė, projektinė, socialinė (pedagoginė pagalba) ir kita. Socialinės-pilietinės veiklos trukmė (nuo-iki val.):

5 kl. – 10 valandų;

6 kl. – 10-11 valandų;

7 kl. – 10-12 valandų;

8 kl. – 10-15 valandų.

1. Socialinę-pilietinę veiklą koordinuoja direktoriaus pavaduotojas ugdymui.
2. Socialinės-pilietinės veiklos darbą kuruoja klasių vadovai:
   1. veiklą planuoja klasės vadovas kartu su toje klasėje dirbančiais dalykų mokytojais;
   2. numatyta veikla įrašoma klasės vadovo veiklos plane ir ilgalaikiuose planuose.
3. Socialinę-pilietinę veiklą organizuoja direktoriaus pavaduotojai ugdymui, ūkvedys,

dalykų mokytojai, klasių vadovai, socialinis pedagogas, psichologas, bibliotekos vedėjas, kiti mokyklos darbuotojai:

11.1. Socialinę-pilietinę veiklą rekomenduojama organizuoti nuosekliai per visus mokslo metus, įvairiose mokymosi aplinkose, muziejuose mokyklos ugdymo plane nustatytu laiku. Mokiniai gali užsiimti socialine-pilietine veikla ir už mokyklos ribų – pagalba kultūros centrams, vaikų darželiams, seniems asmenims, bendruomenėse, bibliotekose, nevyriausybinėse organizacijose ir kt.;

11.2. Socialinės-pilietinės veiklos apskaitai pildomas Mokinio socialinės-pilietinės veiklos

apskaitos lapas (apskaitos lapo forma – priedas Nr.1). Socialinės-pilietinės veiklos apskaitos lapą

pildo konkrečią veiklą skyręs mokytojas, bibliotekos darbuotojas, klasės vadovas ir kt.;

11.3. Socialinės-pilietinės veiklos atlikimą už mokyklos ribų patvirtina atitinkama įstaiga,

pildydama Mokinio socialinės-pilietinės veiklos apskaitos lapą;

11.4. apskaitą vykdo klasės vadovas. Kiekvieną mėnesį bendrus klasės duomenis suveda elektroninio dienyno TAMO dalyse Klasės veiklos-Visos veiklos-Socialinė-pilietinė veikla. Pasibaigus 1, 2 pusmečiams ir mokslo metams, klasės vadovas mokinio socialinės-pilietinės veiklos

apskaitos lape suskaičiuoja socialinės veiklos trukmę ir nurodo valandų skaičių, pavardę, vardą, datą ir pasirašo.

1. Mokinių socialinės-pilietinės veiklos apskaitos lapai laikomi segtuvuose klasės vadovų kabinetuose.
2. Klasės vadovas, likus 2 savaitėms iki mokslo metų pabaigos, peržiūri Mokinio socialinės-pilietinės veiklos apskaitos lapus, mokinius, nesurinkusius reikiamo socialinės-pilietinės veiklos valandų skaičiaus, nukreipia atlikti tuo metu mokyklai svarbią veiklą.

**III SKYRIUS**

**MOKYKLOS SIŪLOMOS SOCIALINĖS-PILIETINĖS VEIKLOS KRYPTYS**

|  |  |  |
| --- | --- | --- |
| **Kryptis** | **Veikla** | **Atsakingas** |
| Pagalbos mokyklai veikla | Darbas mokyklos bibliotekoje;  mokyklos interjero atnaujinimas,  mokyklos bendrųjų erdvių apipavidalinimas, svetingos aplinkos kūrimas;  pagalba dalykų mokytojams tvarkant kabinetus, metodinę medžiagą, leidžiant stendus;  susitarus su budinčiais mokytojais budėjimas pertraukų ir renginių metu;  pagalba klasių vadovams tvarkant dokumentus;  klasės veiklos organizavimas (seniūno, jo pavaduotojo, lankomumo registruotojo,  atsakingo už maitinimą asmens pareigos, informacijos teikimas į mokyklos svetainę ir kt.);  mokyklos patalpų tvarkymas, remontas, mokymo priemonių kūrimas. | Dailės, technologijų mokytojai, dalykų  mokytojai, ūkvedys, direktoriaus pavaduotojai ugdymui, bibliotekininkai ir kt. |
| Ekologinė veikla | Mokyklos aplinkos tvarkymas;  pagalba tvarkant Raseinių miesto aplinką;  pagalba tvarkant Raseinių rajono lankytinas vietas;  dalyvavimas miesto ar respublikinėse ekologinėse akcijose, projektuose. | Klasių vadovai, mokytojai, ūkvedys, direktoriaus pavaduotojai ugdymui ir kt. |
| Projektinė veikla | Dalyvavimas pilietinio ugdymo, prevenciniuose, socialiniuose, profesinio orientavimo projektuose;  gerumo akcijos;  renginių organizavimas;  parodų rengimas. | Administracija, socialinis pedagogas, psichologas, mokytojo padėjėjas, dalykų mokytojai, klasių vadovai, neformaliojo švietimo užsiėmimų vadovai ir kt. |
| Pedagoginės pagalbos veikla | Individuali pagalba mokymosi sunkumų turintiems ar žemesnių klasių mokiniams;  pagalba pradinių klasių mokytojams;  pagalba klasių vadovams organizuojant renginius, išvykas;  pagalba organizuojant sportinę veiklą. | Dalykų mokytojai, socialinis pedagogas, psichologas, neformaliojo švietimo užsiėmimų vadovai ir kt. |
| Kita veikla | Atstovavimas mokyklos bendruomenei dalykinėse olimpiadose konkursuose, sporto varžybose;  atstovavimas mokyklai vykdant visuomeninę veiklą (akcijos, žygiai, minėjimai);  dalyvavimas koncertinėse programose;  pagalba mokykloje organizuojamuose renginiuose (svečių registravimas ir kt. darbai);  aktyvi veikla mokyklos savivaldos institucijose;  senelių, globos namų lankymas,  dalyvavimas labdaros akcijose, savanoriškoje veikloje ir kt. | Klasių vadovai, bibliotekininkai, dalykų mokytojai, direktoriaus pavaduotojai  ugdymui, socialiniai partneriai ir kt. |

**IV SKYRIUS**

**REZULTATAI**

15. Numatomi šie socialinės-pilietinės veiklos rezultatai:

15.1. formuosis mokinių vertybinės nuostatos;

15.2. pagerės mokinių asmeniniai, socialiniai, komunikaciniai, darbo ir kt. veiklos gebėjimai;

15.3. mokiniai bus savarankiškesni, atsakingesni, tolerantiškesni;

15.4. mokiniai išsiugdys norą veikti žmonių gerovei;

15.5. mokiniai labiau pasitikės savimi ir inicijuos kaitą.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Raseinių Viktoro Petkaus progimnazijos

Socialinės-pilietinės veiklos organizavimo tvarkos aprašo

priedas

**MOKINIO SOCIALINĖS-PILIETINĖS VEIKLOS APSKAITOS LAPAS**

Mokslo metai .................

Klasė .................

Mokinio vardas, pavardė....................................................................................

|  |  |  |  |  |  |
| --- | --- | --- | --- | --- | --- |
| Eil. Nr. | Veiklos pavadinimas | Val. sk. | Data | Veiklos organizatoriaus v., pavardė | Parašas |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Per metus | |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_